BUDAI MOTOR KLUB BESZÁMOLÓ A 2017 ÉVRŐL

A Budai Motor Klub a 2017 év folyamán 77 taggal és 3 szakosztállyal működött.

Motoros, természetbarát és bridzs szakosztály tevékenykedett az egyesületen belül.

A szakosztályok rendezvényein kívül az egyesületnek is voltak központi rendezvényei, ilyen a februárban Kovacovoban megtartott farsangi 3 napos rendezvény, továbbá Kiskunmajsára a szüreti mulatságra és a motoros felvonulásra megszervezett 3 napos hosszú hétvége, valamint a november hónapban megtartott Erzsébet -Katalin bál és a Szlovákiába szervezett szilveszteri mulatság.

A 2017 szeptemberére meghirdetett buszos túra a kevés jelentkező miatt nem került megrendezésre, remélhetőleg 2018-ban nem marad el ezen programunk.

Az egyesület tagjai nemzetközi rendezvényen is képviselték magukat. Ilyen rendezvény volt a júliusban megtartott Szlovák Turista Találkozó Duchonka településen.

Továbbá az egyesületünk tagjai számos budapesti és kerületi programon vettek még részt. Ilyenek voltak többek között a Budapesti Természetbarát Sport Szövetség programjai is ,mint pl. a “Budai Trapp 02.18.” Buda Bércein 05.20.”.,”Pilisi Trapp 08.26.”.,” Őszi Trapp”10.14. és a ”Mikulás Túra”12.02,valamint a júniusba megrendezésre kerülő BTSSZ találkozó.

A bridzs szakosztály 2017 év folyamán 34 leigazolt taggal folytatta aktívan a munkáját. Klubnapjaik szerda délutánonként a III. kerületben található Toronya utcában lévő népházban kerültek megrendezésre. Az év folyamán számos bridzs versenyen vettek részt eredményekkel és saját maguk is szerveztek versenyeket.

A Gyopár Barátok Természetjáró Szakosztály 41 taggal és 7 túravezetővel igen aktívan működött az év folyamán. A szakosztály túravezetői heti rendszerességgel számos nyílt túrát is meghirdettek és éves szinten közel 112 túra volt levezetve. A túrák sok színűségét jellemzi, hogy szinte az ország majdnem minden területére vezettek túrákat és a külföldi szomszédolás sem volt ritka, mint pl. Szlovákiába. Farkas Márton túravezetővel az év folyamán az Országos Kék Túra útvonalának egyes szakaszait lehetett bejárni. Marsalkó Zsuzsánnával pedig az Alföldi Kéket és más túramozgalmi tárákra lehetett vállalkozni.

A motoros szakosztály tagjai az éves összejövetelüket most már több évre visszamenőleg a szeptemberben tartandó kiskunmajsai találkozóra időzítették ,hogy az egyesület többi szakosztályával is tudjanak találkozni.

Budapest 2018.03.30. Kovács Gyula

BMK elnök